Rúnar Arnórsson skrifarsunnudaginn 21. júlí 2019 kl. 18:58 Fowler sló í dómara og þaðan út af vellinum Opna mótið , fjórða og síðasta risamót ársins , kláraðist fyrr í dag og var það Írinn Shane Lowry sem fagnaði sex högga sigri . Þetta var hans fyrsti risatitill en nánar má lesa um lokahringinn hérna . Einn af kylfingunum sem vonuðust eftir að eiga góðan dag og setja þannig smá pressu á Lowry var Bandaríkjamaðurinn Rickie Fowler . Hann var fyrir daginn átta höggum á eftir Lowry á átta höggum undir pari en þar sem veður var erfitt var alveg möguleiki fyrir Fowler að brúa það bil með góðum hring . Það byrjaði þó ekki vel fyrir Fowler í dag en á fyrstu holunni er vallarmörk bæði hægra og vinsta megin við brautina . Fowler sló teighöggið sitt aðeins til vinstri og lenti boltinn þar í dómara og skaust hann þaðan út af vellinum . Sannarlega mikil óheppni og endaði Fowler á að fá tvöfaldan skolla . Hann lék lokahringinn á 74 höggum , eða þremur höggum yfir pari , og endaði hann jafn í sjötta sæti á fimm höggum undir pari . Eftir hringinn sagði Fowler að hann hefði ekki vitað hvað hafi gerst fyrr en síðar á hringnum . „ Þetta er ömurlegt . Það er ágætt að ég vissi þetta ekki strax því þá hefði ég orðið mjög pirraður . “